Alboraia millora la xarxa d'aigua potable del Polígon Industrial Camí la Mar per a optimitzar aquest recurs
19 de Gener de 2024

L'Ajuntament d'Alboraia ha efectuat treballs de millora en la xarxa d'aigua potable del Polígon Industrial Camí la Mar. Ho ha efectuat a través d'una subvenció de l'IVACE valorada en 37.548,50 euros, que forma part dels més de 130 mil euros que ha invertit a petició del Consistori per a millorar la competitivitat i modernització d'aquest espai productiu.

L'objectiu de l'obra ha buscat pal·liar part de les deficiències que presentava la xarxa per a la correcta explotació i optimització de recursos d'aquesta xarxa. Per al seu desenvolupament, s'ha realitzat l'anellat de l'illa compresa entre els carrers Mayans, Camí a la Mar, Seders i Vimeters amb la reparació d'una canonada de 200 mm i instal·lat una vàlvula de tall i s'ha substituït un tram de canonada al carrer Ronda Este.

Es tracta de l'última de les intervencions realitzades durant 2023, que han habilitat un aparcament gratuït i segur per a bicicletes i patinets que complementa el carril bici instal·lat fa un any, eliminat les barreres arquitectòniques en els passos per als vianants, construït punts de recàrrega de vehicles elèctrics i obert una web directori de les més de 250 empreses que presten servei en el polígon.

Aquest nou impuls a la competitivitat coincideix amb la marca de mínim històric de desocupació en 16 anys a tancament de 2023 i la perspectiva de l'arribada de la multinacional alemanya Rossmann a Alboraia amb la seua seu nacional i una nova botiga en 2025.